Gustavs Hercs
Šis raksts ir par Gustavu Hercu. Par citām jēdziena Hercs nozīmēm skatīt nozīmju atdalīšanas lapu. Gustavs Ludvigs Hercs (vācu: Gustav Ludwig Hertz; dzimis 1887. gada 22. jūlijā, miris 1975. gada 30. oktobrī) bija vācu fiziķis. 1925. gadā kopā ar Džeimsu Franku saņēma Nobela prēmiju fizikā par elektronu un atomu sadursmju likumu atklāšanu. Viņu Franka-Herca eksperiments pierādīja Nilsa Bora atoma modeļa pareizību. Gustavs Hercs bija vācu fiziķa Heinriha Rudolfa Herca brāļa dēls.